
HOTĂRÂRE

cu privire la demersul angajaților subdiviziunii „Programe pentru etnii”

a IPNA Compania „Teleradio-Moldova”

În conformitate cu prevederile art.52 alin.(2) lit.a), art.56 alin.(6), art.60 alin.(3) lit.b) din Codul audiovizualului al Republicii Moldova şi în baza p.8, p.21 lit.n), p.23 lit.h), p.44 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/31 din 24.08.2007,
în urma examinării demersului către Consiliul de Observatori al angajaților subdiviziunii „Programe pentru etnii” a IPNA Compania „Teleradio-Moldova”, având numărul de intrare 1/154 din 27 octombrie 2011,
Consiliul de Observatori

HOTĂRĂŞTE:

1. Se ia act de demersul angajaților subdiviziunii „Programe pentru etnii” a IPNA Compania „Teleradio-Moldova”.

2. Se constată că problema abordată în demersul respectiv constituie obiectul activităților de planificare a emisiei, fară a exista o propunere a președintelui Companiei și directorului televiziunii IPNA Compania „Teleradio-Moldova” către Consiliul de Observatori în vederea modificării grilei de emisie a serviciului de programe „Moldova 1”.

3. Prezenta hotărâre intră în vigoare în ziua adoptării.
Hotărârea a fost adoptată cu votul a 6 membri ai Consiliului de Observatori.

Preşedintele

Consiliului de Observatori                                                       Eugeniu Rîbca

Secretarul şedinţei

        Consiliului de Observatori                                                      Viorica Bogatu
18 noiembrie 2011  	         	                        	                                    Nr.144

